**Ādažu novada domes**

**iepirkuma**

**„Būvprojektu izstrāde plūdu risku un krasta erozijas novēršanai”**

**(ID.Nr. ĀND 2017/80)**

iepirkuma komisijas sēdes

# **PROTOKOLS Nr.05-30-2017/80-8**

|  |  |
| --- | --- |
| Ādažos | **2018.gada 15.jūnijā** |

**Sēde sākās:**

## Komisijas priekšsēdētājs atklāj sēdi plkst. 10:00

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi:  Iepirkumu speciālists: | Valērijs Bulāns  Artis Brūvers  Halfors Krasts  Uģis Dambis  Alīna Liepiņa-Jākobsone |

**Komisijas izveides pamats:**

Ādažu novada domes 2017.gada 22.augusta lēmums Nr. 194 un Ādažu novada domes 2018.gada 13.aprīļa lēmums Nr. 72.

**Darba kārtībā:**

Līguma izmaiņu akceptēšana iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) rezultātā noslēgtajā līgumā.

**Darba gaita:**

1. A. Liepiņa-Jākobsone ziņo, ka ir saņemts Saimniecības un infrastruktūras daļas hidromeliorācijas inženieres Lauras Breidakas iesniegums (14.06.2018.), kurā informē par radušos situāciju:
   1. Ādažu novada dome 2017.gada 16.augustā noslēdza līgumu Nr.JUR2017-08/660 (turpmāk – Līgums) ar VSIA “MELIORPROJEKTS” par būvprojekta izstrādi plūdu un krasta erozijas risku apdraudējumu novēršanai Ādažu novadā, tā saskaņošanu un akceptēšanu normatīvajos aktos noteiktajā kārtībā, kā arī par autoruzraudzības veikšanu. Līgums noslēgts uz 10 mēnešiem, t.i., līdz 16.jūnijam.
   2. 23.05.2018. tika veikta cenu aptauja – izsūtīts uzaicinājums četriem pretendentiem piedalīties būvprojekta “Plūdu un krasta erozijas risku apdraudējumu novēršana Ādažu novadā” ekspertīzes veikšanā ar izpildes termiņu divas nedēļas, uz ko tika saņemts viens piedāvājums no SIA “Firma L4” par kopējo summu 74 000 euro bez PVN, kas pārsniedz noteikto iepirkuma slieksni, kā arī divi atteikumi piedalīties iepirkumu konkursā
   3. 29.05.2018. tika veikta atkārtota cenu aptauja – izsūtīts uzaicinājums astoņiem pretendentiem, uz ko tika saņemts viens piedāvājums no SIA “Enviroprojekts” par kopējo summu 8 000,00 euro bez PVN. Ņemot vērā sākotnēji veiktās cenu aptaujas rezultātus darbu izpildes termiņš tika noteikts viens mēnesis.
   4. Paralēli tika noskaidrots, ka Latvijā nav neviena sertificēta eksperta, kurš varētu veikt būvprojekta ekspertīzi hidrotehniskajai būvei, līdz ar to 29.05.2018. tika nosūtīts e-pasts Būvniecības valsts kontroles birojam ar lūgumu sniegt informāciju par to kā rīkoties šādā gadījumā, ja pašvaldība tomēr vēlas veikt būvprojekta ekspertīzi, uz ko 12.06.2018. saņemta atbilde, ka jautājums ir izskatīts, tomēr viedoklis lūgts arī Ekonomikas ministrijai kā vadošajai valsts pārvaldes iestādei ekonomiskās politikas jomā, kas izstrādā būvniecības nozari reglamentējošos tiesību aktus un attīstības plānošanas dokumentus.
   5. Izvērtējot veikto cenu aptauju rezultātus, konstatēts, ka darbu izpildes termiņš jānosaka viens mēnesis no līguma noslēgšanas un divas nedēļas eksperta atzinuma iestrādei projektā.
2. L. Breidaka ziņo, ka konkrētajā situācijā ir nepieciešams veikt grozījumus līgumā Nr. JUR 2017-08/660:
   1. pagarinot līguma termiņu par 40 kalendārajām dienām, t.i., 12 mēneši, bet ne vēlāk kā līdz 2018.gada 16.augustam;
   2. precizēt Līguma pielikumu Nr.5. “Darba izpildes grafiks”, sākot no 5.punkta līdz 10.punktam.
3. Komisija apspriež, ka konkrētajā situācijā nepieciešamie grozījumi ir nepieciešami tādu iemeslu dēļ, kurus neviena no līgumā iesaistītajām pusēm iepriekš nevarēja paredzēt (PIL 61.panta 3.apakšpunktā minētais gadījums).

**Komisija vienbalsīgi nolemj:**

1. **Akceptēt grozījumus līgumā Nr. JUR 2017-08/660, pagarinot līguma termiņu par 40 kalendārajām dienām, t.i., 12 mēneši, bet ne vēlāk kā līdz 2018.gada 16.augustam, tostarp precizēt Līguma pielikumu Nr.5. “Darba izpildes grafiks”, sākot ar 5.punktu līdz 10.punktam.**
2. **A. Liepiņai-Jākobsonei publicēt informāciju ĀND mājaslapā;**
3. **N. Krasnovai saskaņot ar pusēm līguma grozījumus.**

**Sēdi slēdz:**

Komisijas priekšsēdētājs sēdi slēdz plkst. 10:30.

**Pielikumā:**

1. L. Breidakas iesniegums;
2. Izdruka no ĀND mājaslapas.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

Iepirkumu speciālists: \_\_\_\_\_\_\_\_\_\_\_\_\_\_\_\_\_\_\_\_\_ A. Liepiņa-Jākobsone